**Feasibility-study-v0.1**



* Σύνθεση/Ρόλοι ομάδας
* Εκτίμηση εφικτότητας έργου

**Σύνθεση/Ρόλοι ομάδας**

Η ομάδα μας αποτελείται από 4 άτομα και βρισκόμαστε όλοι στο πέμπτο έτος της φοίτησής μας. Τα ονόματα και οι αριθμοί μητρώου μας παρατίθενται παρακάτω:

**Νικόλαος Μοσχόπουλος: 1054315**

**Μαρίνος Ξυνής: 1058127**

**Γεώργιος Παναγιωτόπουλος: 1054377**

**Δημήτριος Προσκεφαλάς: 1058124**

Για το παρόν τεχνικό κείμενο εργάστηκαν ως:

Author: **Δημήτριος Προσκεφαλάς, Γεώργιος Παναγιωτόπουλος**

Quality Manager: **Μαρίνος Ξυνής**

**Εκτίμηση εφικτότητας έργου**

Σε αυτό το παραδοτέο θα μελετήσουμε την εφικτότητα του έργου μας από δύο σκοπιές και θα προτείνουμε κάποιες λύσεις σε πιθανά προβλήματα.

* Κόστος υλοποίησης του έργου:

Από την σκοπιά αυτή μπορούμε να πούμε ότι το έργο μας έχει έναν καλό βαθμό εφικτότητας. Η υλοποίησή του εξαρτάται κατά κύριο λόγο από προγραμματιστικά μέρη πράγμα που σημαίνει ότι γενικώς δεν θα χρειαστεί να δαπανήσουμε πολλά χρήματα για την αγορά ακριβών προηγμένων εξωτερικών συστημάτων. Απόρροια αυτού του γεγονότος είναι ότι δεν θα χρειαστεί να διαθέτουμε ένα μεγάλο αρχικό κεφάλαιο χρημάτων το οποίο να χρησιμοποιηθεί για την αγορά τέτοιων συστημάτων.

Ωστόσο ίσως υπάρξουν μερικά προβλήματα που σχετίζονται με εσωτερικές λειτουργίες της εφαρμογής. Αυτά περιλαμβάνουν ποσά που πιθανόν να πρέπει να δαπανηθούν για να μας επιτραπεί η χρήση κάποιων δυνατοτήτων που θέλουμε να έχει η εφαρμογή που απαιτούν κάποιου είδους άδεια για να χρησιμοποιηθούν. Επιπλέον, μπορεί οι υπολογιστές στους οποίους θα δουλέψουμε να μην πληρούν κάποιες προδιαγραφές και να χρειαστούν αναβάθμιση ή να πρέπει να γίνει αγορά καινούριων μηχανημάτων.

Για να επιλυθούν αυτά τα προβλήματα προτείνεται μεγαλύτερη εμβάθυνση στο θέμα, καθώς και περαιτέρω ανάλυσή του με περισσότερα και διαφόρων ειδών διαγράμματα. Αν ήταν δυνατόν, θα μπορούσαν τα μέλη να ασχοληθούν με παραπάνω τυπικά υποέργα από όσα έχουν αναλάβει με σκοπό την πολύπλευρη αντιμετώπιση του κάθε υποέργου. Με αυτόν τον τρόπο, θα υπεισέλθουμε σε λεπτομέρειες σχετικά με τον τρόπο χτισίματος του έργου μας και θα είμαστε προετοιμασμένοι καλύτερα σχετικά με το κόστος υλοποίησής του. Ωστόσο, με το τελευταία λύση, θα αυξηθεί σίγουρα ο χρόνος υλοποίησης του έργου. Μια τελευταία λύση θα ήταν να ζητήσουμε βοήθεια από κάποιον έμπειρο μηχανικό ή κάποια συμβουλευτική εταιρία που να ειδικεύεται σε τέτοιου είδους υπολογισμούς.

* + Χρόνος υλοποίησης του έργου:

Από τη σκοπιά αυτή, το έργο μας έχει ένα σχετικά καλό βαθμό εφικτότητας. Έχουν δοθεί τα απαραίτητα χρονικά περιθώρια στα τυπικά υποέργα και έχουν μοιραστεί ανάλογα στα μέλη της ομάδας. Ακόμα, έχει δοθεί παραπάνω χρόνος σε κάποια τυπικά υποέργα που θεωρούμε πιο απαιτητικά.

Ωστόσο, το γεγονός αυτό δεν παύει να είναι μια πρόβλεψη και υπάρχει πιθανότητα να αποκλίνουμε σημαντικά από το χρονικό διάστημα που υπολογίζουμε. Το γεγονός ότι δεν είμαστε έμπειροι μηχανικοί σε συνδυασμό με το ότι ο κώδικας παρουσιάζει μεγάλη δυσκολία και απαιτεί λεπτομερείς γνώσεις σε κάποια σημεία θα έχει ως αποτέλεσμα το μέλος που τα έχει αναλάβει να αντιμετωπίσει σοβαρό πρόβλημα και το έργο να πάει πίσω χρονικά.

Για να αντιμετωπίσουμε τέτοιου είδους προβλήματα, προτείνεται η βοήθεια από κάποιο άλλο μέλος της ομάδας που έχει τελειώσει νωρίτερα το μέρος για το οποίο είναι υπεύθυνο. Στη περίπτωση που αυτό δε βοηθήσει, είναι απαραίτητη η πρόσληψη ενός εξειδικευμένου μηχανικού. Αυτό βέβαια θα αυξήσει το κόστος υλοποίησης του έργου, αλλά είναι απαραίτητο για να βγει εις πέρας το έργο.